Arbejdet er godt nok kun et led i skolernes praktikuge, men KMD ser mange fordele i at hente de unge ind til en uge, der handler om it-karriere og en af branchens helt store opgaver; at være med til at løse velfærdsstatens udfordringer. KMD hører til et af landet store praktiksteder, og i denne uge åbner KMD dørene i hele landet for 32 elever med den hensigt at skabe opmærksomhed om it-uddannelserne og en it-karriere. - Vi ved, at digitalisering af folkeskolen bliver en af de helt store it opgaver i årene fremover, og hvad kunne være mere relevant end at få en masse gode input fra eleverne selv, når nu de er hos os i praktik, fortæller Karin Hindkjær, HR og Kommunikationsdirektør i KMD. Eleverne skal hele ugen arbejde med at skabe forskellige it-løsninger, der kan hjælpe i dagligdagen i folkeskolen. Ugen byder også på forskellige faglige input fra KMD's udviklere mv. Også en dag på Institut for Datalogi på Aalborg Universitet bliver det til.

Opsummering:
11 nordjyske 9. klasses elever giver i denne uge KMD en hånd med at løfte de digitale udfordringer på skoleområdet.